ಕುಂಬುಡ ಗೊಬ್ಬು

ಕುಂಬುಡ ಗೊಬ್ಬು: ಈ ಗೊಬ್ಬುನು ಏತ್ ಜನ ಬೋಡಂಡಲಾ ಗೊಬ್ಬೊಲಿ. ಈ ಗೊಬ್ಬುಡು ಒರಿ ಪಿದಾಯಿ ಬಾಕಿದ ಜೋಕುಲು ಕೈ ಕೈ ಪತೊಂದ್ ವೃತ್ತಾಕಾರೊಡು ಉಂತೊಡು. ಉಂದೇ ಈ ಗೊಬ್ಬುದ ಇಸೇಸತೆ. 

 ಗೊಬ್ಬುಡಿಪ್ಪುನ ಪಾತ್ರೊಲು 
 ಒರಿ ಪಿದಾಯಿ ವೃತ್ತೊದ ಸುತ್ತ ಬಲಿಪುನಾಯೆ
 ಒರಿದಿನಕುಲು ಕೈ ಕೈ ಪತೊಂದ್ ವೃತ್ತಾಕಾರೊಡ್ ಉಂತುನಕುಲು

 ಗೊಬ್ಬು ಗೊಬ್ಬುನೆ ಎಂಚ ? 
ಈ ಗೊಬ್ಬುಡು ಒರಿ ಪಿದಾಯಿ ಬಾಕಿದ ಜೋಕುಲು ಕೈ ಕೈ ಪತೊಂದ್ ವೃತ್ತಾಕಾರೊಡು ಉಂತೊಡು. ಪಿದಾಯಿ ಇತ್ತಿನಾಯೆ ವೃತ್ತಾಕಾರೊಡು ಕೈ ಪತೊಂದಿನಕ್ಲೆನ ಸುತ್ತು ಪಾಡೊಂದು ಕುಂಬುಡ ಉಂಡಾ ಪಂದ್ ಕೇನುವೆ. ಅವೆಕ್ಕ್ ಒರಿದಿನಕುಲು ಬಿತ್ತ್ ಪಾರ್ದಿನಾತೆ ಪಂಡ್‍ದ್ ಉತ್ತರ ಕೊರ್ಪೆರ್. ಕುಡೊರ ಸುತ್ತು ಬರ್ಪುನಾಯೆ ಕುಂಬುದ ಉಂಡಾ ಪಂದ್ ಕೇನ್ವೆ. ಅವೆಕ್ಕ್ ಕುಡ ಒರಿದಿನಕುಲು ಗಿಡ ಆತಿನಾತೆ ಪಂದ್ ಪನ್ಪೆರ್. ಇಂಚನೆ ಕುಡ ಪಿದಾಯಿ ಇತ್ತಿನಾಯೆ ಕುಂಬುಡ ಉಂಡಾಂದ್ ಕೇನ್ವೆ, ಕುಡ ಅವೆಕ್ಕ್ ಉಲಾಯಿ ಇತ್ತಿನಕುಲು ಗಿಡ ಬುಲೆಯಿನಾತೆ ಪಂದ್ ಪನ್ಪೆರ್. ಇಂಚನೆ ಪಿದಾಯಿ ಇತ್ತಿನಾಯೆ ಕುಡ ಕುಡ ಅಂಚನೆ ಕೇನಗ ಒರಿದಿನಕುಲು ಪೂ ಆತ್ಂಡ್, ಕಾಯಿ ಆತ್ಂಡ್, ಕಾಯಿ ಬುಲೆದ್ಂಡ್ ಪಂಡ್ದ್ ಉತ್ತರ ಕೊರ್ಪೆರ್. ಕಡೆಕ್ ಕೈ ಪತೊಂದಿನಕುಲು ನಿಕ್ಕ್ ಬೋಡಿತ್ತಿನಕ್ಲೆನ್ ಆಯ್ಕೆ ಮಲ್ಪುಂದ್ ಪನ್ಪೆರ್. ಅಪಗ ಪಿದಾಯಿ ಇತ್ತಿನಾಯೆ ಏರಾಂಡಲ ಒರಿಯನ್ ಪಿದಾಯಿ ಒಯ್ಪೊಡು. ಇಂಚನೆ ಬುಕ್ಕೊ ಕುಡ ಗೊಬ್ಬು ಮುಂದುವರಿಯುಂಡು.

 ಬೇತೆ ಬಾಸೆಡ್ ಗೊಬ್ಬುದ ಪುದರ್ 
 ಕುಂಬಳಕಾಯಿ ಆಟ(ಕನ್ನಡಡ್)

 ಉಲ್ಲೇಕೊಲು 

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು